लखनऊ (एसएनबी)। राजधानी के जिन एडेड माध्यमिक विद्यालयों में छात्रों की संख्या वेहद कम है, उन विद्यालयों को एक माह का समय दिया गया है। यदि अगले माह विद्यार्थियों की संख्या में बढ़ोत्तरी नहीं हुई तो ऐसे विद्यालयों का वेतन रोक दिया जाएगा। ज्ञात हो गत दिनों इंडस्ट्रियल इण्टर कालेज का औचक निरीक्षण किया गया था। यहां कक्षा एक से आठ तक पंजीकृत 45 बच्चों में से सिर्फ 18 विद्यार्थी ही मौके पर मिले थे, जबकि यहां पढ़ाने के लिए 24 शिक्षक तैनात हैं। प्रधानाचार्य के साथ-साथ शिीकों व कर्मचारियों के वेतन पर यहां हर महीने 17 लाख रपए से अधिक खर्च हो रहे हैं। इसके बावजूद विद्यालय प्रशासन छात्रों की संख्या बढ़ाने में कोई रुचि नहीं दिखा रहा है। कुछ इसी तरह का हाल लखनऊ इण्टरमीडिएट कालेज का भी है। यहां भी निरीक्षण के दौरान मात्र तीन विद्यार्थी ही मौके पर मिले।